Source: http://siy.fi/suomen-internet-yhdistys/jasenkokousten-poytakirjat/ylim-kokous-kevat-1998
Timestamp: 2020-02-23 07:02:28+00:00
Document Index: 8568745

Matched Legal Cases: ['kko ', 'kko ', 'kko ', 'kko ', 'kko ', 'kko ']

Ylimääräinen jäsenkokous kevät 1998 | Suomen Internet-yhdistys
Ylimääräinen jäsenkokous kevät 1998
Ylimääräisen jäsenkokouksen 26.3.1998 pöytäkirja
Aika: Torstai 26.3.1998 klo 18:36 - 18:45
Paikka: Metsäntutkimuslaitos, Unioninkatu 40, Helsinki
Osanottajat: Ahonen Paavo (puheenjohtaja), Hyvätti Jaakko (sihteeri), Kantonen Ilpo, Karttaavi Tommi, Kojo Markku, Lahti Elina, Pöntinen Jukka, Saarikko Jarmo. (liite)
Yhdistyksen puheenjohtaja Paavo Ahonen avasi kokouksen klo 18:36.
Valittiin kokouksen puheenjohtajaksi Paavo Ahonen, sihteeriksi Jaakko Hyvätti ja pöytäkirjan tarkastajiksi Elina Lahti ja Tommi Karttaavi. Päätettiin, että pöytäkirjan tarkastajat toimivat tarvittaessa myös ääntenlaskijoina.
3. Päätösvaltaisuuden toteaminen
Sääntöjen mukaan "Yhdistys kutsutaan koolle hallituksen toimesta vähintään kaksi viikkoa ennen kokousta kirjeitse tai yhdistyksen syyskokouksessa valitsemassa lehdessä julkaistavalla ilmoituksella." Yhdistyksen jäsenille on lähetetty 12.3.1998 sähköpostitse kutsu jäsenkokoukseen, jonka voidaan katsoa vastaavan kirjeitse lähetettyä kutsua. Kutsussa mainittiin sääntömuutos.
Hyväksyttiin esityslista (liite) kokouksen työjärjestykseksi seuraavin muutoksin: korjattiin kohtien numerointi ja poistettiin kohta 6: seuraava kokous.
4. Sääntömuutoksen hyväksyminen
Hyväksyessään yhdistyksen rekisteröimisen Patentti- ja rekisterihallitus edellytti vähäisiä muutoksia yhdistyksen sääntöihin. Yhdistyksen hallitus hyväksyi säännöt osaltaan, mutta sääntömuutos on hyväksyttävä myös yhdistyksen kokouksessa. Sääntömuutos voidaan ottaa käsiteltäväksi, jos asia on mainittu kokouskutsussa. Tämän kokouksen kutsuun sisältyi maininta sääntömuutoksesta.
Muutetut säännöt ovat olleet nähtävillä yhdistyksen WWW-sivuilla.
Jäsenkokous hyväksyi yksimielisesti säännöt yhdistysrekisteriin ilmoitetussa muodossa (liite).
Välittömästi kokouksen jälkeen alkaa jäsenilta, jossa on aiheena uusi lakiehdotus yksityisyyden suojasta televiestinnässä sekä spammit ja niiden torjunta.
Lakiehdotusta esittelee Joel Jaakkola Liikenneministeriöstä. Spammien torjunnasta alustaa Sari Kajantie Helsingin yliopistolta. Alustusten jälkeen on paneelikeskustelu, jossa komenttipuheenvuoron käyttävät Tommi Karttaavi HPY:stä ja Jaakko Hyvätti Eunet Finland Oy:stä. Yleisöllä on mahdollisuus esittää kommentteja ja kysymyksiä alustajille.
Tilaisuuden alussa Jarmo Saarikko esittelee Metlan WWW-palveluja.
Paavo Ahonen, puheenjohtaja Jaakko Hyvätti, sihteeri
Elina Lahti Tommi Karttaavi